
Haydn: E-mol szonáta 1. tétel Chopin: C-dúr etüd op. 10. n. 1.

Kulcsszavak: Haydn, Chopin, zongora, szonáta, etűd,
A műsor koncepciója: a Haydn-szonáta előadása a stílusismeretet, a lírai előadásmódot hivatott bemutatni. A Chopin-etűdök pedig a technikai tudásról, és természetesen emellett a darabokban meglévő ritmikai, drámai, olykor humoros, meglepő ritmusok, deklamációs lehetőségek kiaknázását tűzik ki célul.
Régen arról álmodoztam, hogy zongorista leszek. Most azt várom el magamtól, hogy az akadémiai felvételi követelményeknek megfeleljek. Nem az a lényeg, hogy végzek-e zongoraszakot, hanem hogy vagyok-e azon a szinten, és a mű előadásában törekszem-e profizmusra.
Idén az etűdöket „vettem célba”. Kisfiam szobájának lekerítésekor rabul ejtett a Haydn-szonáta. Gipszkartonozás közben, munkaruhában tanultam meg.
A nem hivatásos előadói hitvallásom: „Asztalos abból lesz, aki asztalokat készít.” (Arisztotelész) Zongorista pedig abból, aki zongorázik.



